
สถานีตำรวจภูธรบ้านไผ่ ขับเคลื่อนการประเมินคุณธรรมและความโปร่งใสในการดำเนินงาน ของหน่วยงานภาครัฐ 
(Integrity and Transparency Assessment: ITA) ของสถานีตำรวจนครบาลและสถานีตำรวจภูธร 
ประจำปีงบประมาณ พ.ศ.2569



ข้อมูล  ณ  วันที่  1  มิถุนายน  2569
		เมื่อวันที่ 1 มิถุนายน 2569 สถานีตำรวจภูธรบ้านไผ่ ได้ดำเนินการประชุมการขับเคลื่อนการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment: ITA) ของสถานีตำรวจนครบาลและสถานีตำรวจภูธร ประจำปีงบประมาณ พ.ศ. 2569 โดยมี พ.ต.อ.รักชาติ  เรืองเจริญ         ผู้กำกับการสถานีตำรวจภูธรบ้านไผ่ เป็นประธานการประชุม ซึ่งการประชุมดังกล่าว มีวัตถุประสงค์เพื่อแจ้งคำสั่งแต่งตั้งคณะกรรมการขับเคลื่อนการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment: ITA) ของสถานีตำรวจนครบาลและสถานีตำรวจภูธร และทำความเข้าใจกรอบการประเมินคุณธรรมและความโปร่งใสในการดำเนินงานของหน่วยงานภาครัฐ (Integrity and Transparency Assessment: ITA) ของสถานีตำรวจนครบาลและสถานีตำรวจภูธร ประจำปีงบประมาณ พ.ศ. 2569 ประกอบด้วย 3 ประเด็นสำคัญ ได้แก่
		1) แบบวัดการรับรู้ของผู้มีส่วนได้ส่วนเสียภายใน (Internal Integrity and Transparency Assessment: IIT)
		- ให้สถานีตำรวจทำความเข้าใจในข้อคำถามและสร้างความตระหนักรู้เกี่ยวกับประเด็นข้อคำถามให้ผู้มีส่วนได้ส่วนเสียภายในทราบก่อนทำการประเมินแบบวัดการรับรู้
		2) แบบวัดการรับรู้ของผู้มีส่วนได้ส่วนเสียภายนอก (External Integrity and Transparency
Assessment: EIT)
		- ให้สถานีตำรวจนำลิงก์ หรือ QR Code แบบวัดการรับรู้ของผู้มีส่วนได้ส่วนเสียภาย (EIT)
ของสถานีตำรวจ เปิดเผย ณ จุดให้บริการให้แก่ประชาชนที่มารับบริการและพัฒนาการให้บริการเพื่อสร้างความสะดวก รวดเร็วในการให้บริการ
		3) การเปิดเผยข้อมูลสาธารณะ (Open Data Integrity and Transparency Assessment: OIT)
		 - ให้สถานีตำรวจจัดทำข้อมูลสาธารณะตามคู่มือการประเมินและแบบฟอร์มที่กำหนดพร้อมทั้งเปิดเผยข้อมูลลงในเว็บไซต์ของสถานีตำรวจ และศึกษาการเข้าใช้งานระบบ ITAP พร้อมบันทึกข้อมูลลงในระบบ

